Aistriúchán go Gaeilge den tsraith ‘The Secret Seven’ le hEnid Blyton. Tá sé leabhar sa tsraith The Secret Seven : An Seachtar Stuama foilsithe ag Cló Iar-Chonnacht agus iad scríofa i nGaeilge bhreá nádúrtha ag meitheal aistritheoirí.
Díríonn na leaganacha Gaeilge ar an deartháir agus deirfiúr Peadar agus Sinéad, agus a gcairde Jeaic, Cóil, Gearóid, Neansaí agus Bairbre. Le chéile is iad an Seachtar Stuama agus iad faoi réir chun mistéirí a réiteach, ag am ar bith in áit ar bith.
Sa leabhar seo, ‘Tráthnóna Leis an Seachtar,’ tá Peadar i gceannas ar chábán chluiche na bhfáinní ag an aonach siamsaíochta, ach nuair a thairgeann Ferdia an deis dhó a dhul ag marcaíocht ar chapaillín, as go brách leis, agus fágtar Sceolán i gceannas an chábáin. Ach nuair a fhilleann Peadar tá Sceolán agus an t-airgead ar iarraidh. Céard atá ar siúl? Is í Caitlín Ní Chualáin a d’aistrigh an leabhar seo go Gaeilge